Reign Over Me

Reign Over Me er et amerikansk drama fra 2007. Filmen er regissert og skrevet av Mike Binder, og har Adam Sandler og Don Cheadle i hovedrollene.

 Handling 
Alan Johnson (Don Cheadle) er den typiske vellykkede mannen som har alt: en god jobb, en flott kone (Jada Pinkett Smith) og to velskapte barn. Men han er likevel ikke helt fornøyd med livet sitt, fordi han sliter med å kombinere familielivet med sin tannlegepraksis. Så møter han tilfeldigvis på sin gamle venn Charlie Fineman (Adam Sandler), som han på universitetet var romkamerat med, og som han tok tannlegeutdanningen sin sammen med.

Men det han ikke vet, er at Charlie har mistet alt han hadde under terrorangrepet. Først og fremst familien som talte kone og tre barn, som døde under terrorangrepet 11. september 2001. Han har også mistet jobben og sist, men ikke minst: grepet om livet. Men da Alan finner ut om sin gamle venns problemer, bestemmer han seg for å hjelpe ham. Sakte, men sikkert bygger de opp vennskapet igjen og prøver å komme seg gjennom hverandres problemer.

 Om filmen 
Reign Over Me hadde et budsjett på 20 millioner dollar, og spilte inn totalt 22 millioner dollar på verdensbasis. Filmen står med 63% på anmeldernettstedet Rotten Tomatoes, og 7,6 i gjennomsnittspoeng på det brukerbaserte Internet Movie Database.

 Rolleliste 

 Rolle  Skuespiller Charlie Fineman  Adam Sandler Alan Johnson  Don Cheadle Janeane Johnson  Jada Pinkett Smith Angela Oakhurst  Liv Tyler Donna Remar  Saffron Burrows Judge Raines  Donald Sutherland Jonathan Timpleman  Robert Klein Ginger Templeman  Melinda Dillon Bryan Sugarman  Mike Binder Peter Savarino  Ted Raimi

 Trivia 
 Adam Sandler ville opprinnelig ikke spille i filmen fordi han var "redd" for rollen sin, selv om han også syntes karakteren var fantastisk når han leste manuset. En måned senere leste han imidlertid manuset om igjen og bestemte seg for at han ville gjøre det likevel.
 Mike Binder skrev filmen med Tom Cruise i tankene, men Cruise avslo tilbudet. Brad Pitt ble også vurdert.
 Javier Bardem skulle egentlig ha spilt "Alan Johnson", rollen til Don Cheadle. Men Bardem måtte trekke seg grunnet at han ikke fikk plass til den i timeplanen.
 Når Cruise trakk seg, var Bardem fremdeles med i prosjektet. Det var han som foreslo Sandler som erstatter etter å ha sett ham i Punch-Drunk Love.
 Jennifer Garner var opprinnelig castet som "Angela", men forlot filmen noen få uker før filmingen startet.

 Eksterne lenker 



Kategori:Filmer fra 2007
Kategori:Dramafilmer fra USA
Kategori:Engelskspråklige filmer
Kategori:Filmer om terrorangrepene 11. september 2001